Уведомяваме Ви, че УО на ПРСР 2014-2020 предлага изменение в Условията за изпълнение на проекти по Програмата за развитие на селските райони за периода 2014-2020 г., касаещо процедура чрез подбор № BG06RDNP001-7.002 - Училище „Реконструкция, ремонт, оборудване и/или обзавеждане на общинска образователна инфраструктура с местно значение в селските райони, която включва основно или средно училище, финансирано чрез бюджета на общината или професионална гимназия по § 10 от преходните и заключителните разпоредби на Закона за Предучилищното и училищното образование“ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.“

Изменението касае условията, при които бенефициентите по договори, сключени по подмярка 7.2 "Инвестиции в създаването, подобряването или разширяването на всички видове малка по мащаби инфраструктура" по приемите по чл. 9б, т. 2 от ЗПЗП, за които е предвидено представяне на сертификат за енергийни характеристики на сграда съгласно Наредба № Е-РД-04-1 от 2016 г., следва да предоставят този документ.

Предложените промени са с оглед на осигуряване на възможността за своевременно отчитане на проектите със сключени договори по подмярка 7.2 по приемите по чл. 9б, т. 2 от ЗПЗП без да е необходимо одобрените кандидати да изчакват нормативно заложения срок от една година за издаването на сертификат за енергийни характеристики, както и с цел осигуряване на равнопоставеност на бенефициентите по всички приеми.

Проектът на документите се публикуват на основание чл. 26, ал. 4 от Закона за управление на средства от структурните и инвестиционните фондове.

Писмени предложения и коментари по горепосочените документи могат да се изпращат в срок до 16 април 2021 г. (включително) на следната електронна поща: rdd@mzh.government.bg.

Предложенията и коментарите следва да бъдат представени в свободен текст, в рамките на електронното писмо (e-mail) или да бъдат приложени в отделен файл във формат „doc”, а не да бъдат сканирани или нанасяни в отделните документи от пакета.